1927થી પર્સન ઓફ ધ યેરનો ખિતાબ આપવાની શરૂઆત થઈ. ત્યારે પહેલો પર્સન ઓફ ધ યેર બન્યો હતો ચાર્લ્સ લિંડનબર્ગ. જેણે વિમાનમાં ન્યૂયોર્કથી પેરિસ સુધીની નોનસ્ટોપ ફ્લાઈટ કરેલી. પણ ભારતનો વારો આ મેગેઝિનમાં ચોથા વર્ષે જ આવી ગયો અને ગાંધીજીએ ટાઈમની શોભા વધારી દીધી. 1982માં પહેલીવાર મેગેઝિને પર્સન ઓફ ધ યેર તરીકે શ્રીમાન કમ્પયુટરની પસંદગી કરેલી. અમેરિકનોને બિલ્કુલ શોક ન હતો લાગેલો. કમ્પયુટર તેમના જીવન જરૂરિયાતની વસ્તુ બની ગઈ હતી. અને તેમને ટાઈમ મેગેઝિનનો આ નિર્ણય પણ યથાયોગ્ય લાગ્યો. એક માત્ર ગાંધીજીને છોડવામાં આવે તો ટાઈમ મેગેઝિન વેચાયું છે ત્યાંસુધી ભારતના બીજા કોઈ મહાવીરે આ મેગેઝિનના કવરપેજ પર સ્થાન નથી મેળવ્યું કે એટલી લાયકાત જ નથી ? મોટાભાગના અમેરિકનો અથવા તો તેમની જગ્યા ચીનાઓએ લઈ લીધેલી. ગયા વર્ષે નરેન્દ્ર મોદીનું નામ ટોપ પર હતું, પણ એ જગ્યા ડોનાલ્ડ ટ્રમ્પે પચાવી પાડી.